hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en hu en en
Foglalási feltételek – Olcsó Szállás Sopron
Kedves meglévő és leendő Vendégeink!
Az utóbbi időben sajnálatos módon gyakran előfordult hogy a lefoglalt apartmanba nem érkezett meg a vendég nem is tájékoztatott minket hogy nem tart igényt a apartmanra. Elvéve ezzel a lehetőséget másoktól, akik szívesen töltötték volna pihenésüket nálunk.
Kérjük, ne vegyék bizalmatlanságnak részünkről de mivel kapacitásunk behatárolt és szeretnénk a kedvére tenni azon vendégeinknek, akik valóban szívesen látogatnának el hozzánk a foglalási igényeket a továbbiakban a következő gyakorlat szerint kezeljük:
* Telefonos érdeklődés mellett e-mailben is kérjük elküldeni a szállásfoglalásra vonatkozó kérést.
Az egyeztetést követően opciós foglalásként jegyezzük be az igényt, melyről visszaigazolást küldünk.
Az opció időtartama 3 nap, ez idő alatt a foglalás véglegesítéséhez a szállásdíj 30 %-át kérjük postai rózsaszín csekken, postacímünkre tértivevényes küldeményként.
A csekken fel kell tüntetni a felhasználó nevét, címét, telefonszámát.
Az opció lejártakor illetve a foglaló beérkeztével a foglalást véglegesítjük, ellenkező esetben a foglalás törlésre kerül. Az opció időtartama kérésre 3 nappal meghosszabbítható. A pénz beérkezését követően előleg számlát bocsátunk ki.
a foglalás érkezés előtt 15 nappal díjmentesen lemondható, ebben az esetben a foglalót visszautaljuk.
14 – 8 nappal az érkezés előtt a teljes szállásdíj 50%-a
7 – 4 nappal az érkezés előtt a teljes szállásdíj 75%-a
3 nappal érkezés előtt valamint meg nem érkezés esetén 100% azaz a teljes szállásdíj fizetendő
A szállásdíjat előre kell kifizetni a megérkezés után a kívánt napokra, melynek kiszámítását az eltölteni kívánt éjszakák képezik.
Ha a megérkezéskor derül ki hogy kevesebb vendég érkezett meg mint amennyi a lefoglalt létszám volt, akkor is a teljes szállásdíj fizetendő!
A megegyezett időpont előtti elutazás esetén szállásdíjat nem térítünk vissza.
Az épületben dohányozni szigorúan TILOS!  Amennyiben a szállásadó a tiltás ellenére észreveszi hogy az apartmanban dohányzás történt, a vendég ezáltal súlyosan megszegi a házirend szabályát, ezért a szállásadónak jogában áll a vendéget az apartmanból azonnali hatállyal meneszteni.
Ha bármilyen egyéb kérdésben segítségére lehetünk, készséggel állunk rendelkezésre. Kérjük foglalását a visszaigazolás kézhezvételekor e-mailben, telefonon megerősíteni szíveskedjen a stornózási feltételek elfogadása mellett!
A szálláshelyet 14.00 – 21.00 óra között  lehet elfoglalni!
Olcsó Szállás Sopron © Copyright - 2022 | Design by tigaman